
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO SUDARYTI NEGYVENAMŲJŲ PATALPŲ NUOMOS SUTARTĮ
2011 m. lapkričio 17 d. Nr. T-234
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d. ir 14 str. 6 d., rajono savivaldybės tarybos 2003 m. vasario 20 d. sprendimo Nr.26 „Dėl savivaldybės ilgalaikio materialiojo turto nuomos“ 3.8 p. ir atsižvelgdama į Algimanto Puidoko komercijos įmonės 2011 m. lapkričio 4 d. prašymą, nusprendžia:


1. Leisti rajono savivaldybės administracijos direktoriui vieneriems metams sudaryti rajono savivaldybei nuosavybės teise priklausančių 96,27 kv. m ploto negyvenamųjų patalpų, esančių Šakiuose, E. Steponaičio g. 10 (Nekilnojamojo turto objekto kadastro duomenų byloje Nr. 84/193 pastato šifras – 1E2/p; patalpų indeksai – 1-1, 1-2, 1-3, unikalus patalpų Nr. 8493-5000-5016) nuomos sutartį, sudarytą 2001 m. lapkričio 6 d. su Algimanto Puidoko komercijos įmone.


2. Pavesti rajono savivaldybės administracijos direktoriui, sudarant nuomos sutartis, vadovautis Lietuvos Respublikos aplinkos ministro ir finansų ministro 2007 m. birželio 7 d. įsakymu Nr. D1-322/1K-206 (Žin., 2007, Nr. 65-2541) patvirtintomis Nuompinigių už valstybės materialiojo turto nuomą skaičiavimo taisyklėmis bei pasirašyti minėtų patalpų nuomos sutartį.

